Metsakutsu, kes ei joo alkoholi ega tarbi teisi meelemürke, sõnab, et ei pea end sellegipoolest tervislikkuse etaloniks. "Eks ma söön kartulikrõpsu ja mulle meeldib väga magusat limpsi juua. Väga tihti ei viitsi ka jooksma minna, õhtul mõtlen, et panen parem Netflixi peale," tunnistab räppar.
Metsakutsul ilmus hiljuti lugu "Naera mu maski", millele filmis üksinda muusikavideo. Ühtlasi peab ta seda ettevõtmist oma suve üheks tipphetkeks. "Oli naljakas projekt, võtsin kaamera kaasa ja läksin autoga Lahemaa rahvuspargi erinevatele teedele kruiisima ja filmisin kõik statiivil üles. Pärast monteerisin ja panin YouTube'i üles. Kui visualiseerida, siis mina olen see vend, kel suupill, trompet ja trumm on korraga käes ja teen muusikat."